text: Risiko for isslag i nat
  16 februar 2011 kl. 19.56
  Temperaturen i landsdelen lå onsdag aften lige omkring frysepunktet og med udsigt til finregn, kan kan der komme isslag på vejene i løbet af aftenen og natten.
  I forvejen er vejene sneglatte mange steder.
  Onsdag har været en hektisk dag på vejene. Falck og Dansk Autohjælp har i løbet af dagen haft flere hundrede assistancer til nødstedte bilister.
  På den østjyske og sønderjyske motorvej skete adskille uheld med lastbiler der skred ud i det glatte føre og blokerede vejen.
  Ved 21-tiden onsdag aften var motorvejen atter farbar i begge retninger.
  Det kolde vejr fortsætter, og der er også udsigt til mere sne over det meste af landet.
  